Hermann Jurak

Hermann Jurak (30. jaanuar 1887 Kavilda vald, Tartumaa – 5. mai 1958) oli eesti klaverimeister. 

Jurak valmistas klavereid 1910–1940 Tartus, abitöölisi ta ei kasutanud. Tema klaverid kannavad tähist "J. HERMANN". Tema ettevõtmisest kasvas välja klaverivabrik Vanemuine.

Tema pianiinod on pika kõlaga (kuni 30 sekundit, mis on 7–10 sekundit rohkem kui varasematel klaveritel). Jurak püüdis kõla parandada kahekordse kõlalauaga, mis oli kokku liimitud kahe paksusega kuuselaudadest. Tema kaasaegsete sõnul oli see eksperiment ebaõnnestunud liimimisega seotud probleemide tõttu.Madis Kokla, Anatoli Stulov. "Grand piano manufacturing in Estonia". Proceedings of the Estonian Academy of Sciences, Engineering 1995, lk 161 

Üks J. Hermanni pianiino kuulub Tõnis Mäele, kes on sellest klaverist kirjutanud ka oma raamatus "Müümata naer"."Tõnis Mägi — teise poole nägemiseks peab teadma koodi" Eesti Päevaleht, 3. juuni 2006

Viited

Kirjandus
Tööstur Hermann Jurak'u kahekordne juubel. Postimees, 30.01.1937, nr 29, lk 4

Kategooria:Eesti klaverimeistrid
Kategooria:Sündinud 1887
Kategooria:Surnud 1958